**NOLIKUMS**

**Ādažu novada kausa izcīņa zolītē**

**Ādaži, 21.10.2017**

**Mērķis un uzdevumi**

Noskaidrot labākos spēlētājus zolītē**.**

Noskaidrot labāko komandu.

Veicināt Ādažu novada iedzīvotāju iesaistīšanos veselīgās, emocionālās sporta aktivitātēs.

**Vieta un laiks:** Sacensības notiek 2017.gada 21.oktobrī, Gaujas ielā 16, 2.stāva zālē plkst. 10.00. Dalībnieku pieteikšanās sacensību dienā līdz plkst. 9.45.

**Sacensību organizē:** Ādažu novada dome, sacensību tiesnesis - Aivars Dundurs.

**Sacensību dalībnieki:** Sacensībās var piedalīties jebkurš, kurš apguvis zolītes spēles pamatus. Sacensību sistēmu izveido tiesnesis sacensību dienā, ņemot vērā sacensībām pieteikušos dalībnieku skaitu.

**Sacensību noteikumi un vērtēšana**

Vērtējot sacensību rezultātus, ņem vērā dalībnieku iegūto punktu skaitu katrā izspēles kārtā, summējot tos.

Nosakot komandu vērtējumu, ņem vērā abu dalībnieku iegūto punktu skaitu, summējot tos.

Pie galdiņa izspēlē 12 punktus: 1. vieta – 6 punkti, 2.vieta – 4 punkti, 3.vieta – 2 punkti, 4.vieta – 0 punkti. Vērtējumā pie galdiņa vienādu vietu un mazo punktu gadījumā, vietu punkti tiek dalīti.

Sacensībās uzvar dalībnieki un komanda ar lielāko punktu skaitu. Ja ir vienāds vietu punktu skaits, augstāku vietu ieņem dalībnieks , kuram ir lielāks mazo punktu (+/-) skaits.

Visas nesaskaņas un konflikta situācijas izskata sacensību organizatori un pieņem gala lēmumu.

**Par savu veselību un drošības noteikumu ievērošanu atbild paši dalībnieki.**

**Apbalvošana:** 1-3 vietas ieguvēji tiek apbalvoti ar kausiem, medaļām.

Balvas labākiem spēlētājiem.

**Izdevumi**

Izdevumus, kas saistīti ar sacensību organizēšanu sedz Ādažu novada

dome.